Mari Myrberget

Mari Myrberget (født Jåstad 24. mai 1902 i Leirfjord på Helgeland, død 14. januar 1992 i Sandnessjøen) var en norsk forfatter, dramatiker og lærer.

Liv og virke 
Mari Myrberget ble i 1923 uteksaminert fra Nesna lærarskule. Samme år ble hun ansatt som lærer på Kleiva i Sandnessjøen. Hun og ektemannen Simon Myrberget var lokale ildsjeler, som førte av i aktiviteter som teater, opplesninger, musikk og litteratur. 
Hun virket som lærer i Sandnessjø-området helt til pensjonsalderen. 
Hun betjente det lokale biblioteket, og engasjerte seg sterkt i Sandnessjøen sanitetsforenings virksomhet, i tillegg til at hun var studieleder for Hålogaland krets av Norges Husmorforbund og styremedlem i Helgeland historielag.

Mari Myrberget skrev flere komedier for amatørteater, alle toaktere. Det første av dem, Radiodill fra 1930, skrev hun sammen med ektemannen. Hennes mest populære stykke var Vegg i vegg fra 1935. Stykket utspilles fra to fysisk adskilte halvdeler av scenen.

Familie 
Mari Myrberget var datter av lærer og forfatter Lars Jåstad (1871-1926) og Emma Valberg.
Hun var søster av forfatteren Birger Jåstad (1904-1984) og mor til forfatteren Lasse Myrberget.
Hun ble i 1929 gift med læreren Simon Myrberget.

Bibliografi 
 1930: Radiodill – komedie i 2 akter, av Mari og Simon Myrberget, Oslo
 1934: Ein lærepenge – komedie i 2 akter, Oslo
 1935: Vegg i vegg – komedie i 2 akter, Oslo
 1953: Liv og lagnad, eller skarven skrik – eit folkelivbilete frå skjergarden i 2 akter, Oslo

Referanser

Kilder 
 
 

Norske forfattere
Norske dramatikere
Nynorskforfattere
Personer fra Leirfjord kommune